Ներկա ժամանակներում, իմ կարծիքով, ամենակենսական հարցերից մեկը մարդու արժանապատվության ըստ ամենայնի բարձրացումն ու պահպանումն է: Մարդ-անհատը, որպես բնության գլուխգործոց. որպես ժողովրդի ու հասարակության ինքնուրույն միավոր, պիտի հնարավորություն ունենա բավարարելու իր արժանապատվության պահանջները։ Երբ մեկը ունի իր մարդկային արժանապատվության ամբողջական գիտակցութունը, չի կարող չհարգել իր դիմացինի նույն զգացմունքներն ու իրավունքները։